MAE condamnă atacurile armatei ruse asupra regiunii Donețk. Autoritățile române anunță sprijin solid pentru Ucraina
Ministerul Afacerilor Externe al României a condamnat atacurile masive ale armatei ruse asupra orașelor din regiunea Donețk și a punctat gravitatea acestor acțiuni asupra civililor și infrastructurii ucrainene. MAE a reiterat importanța unui sprijin „solid și continuu” pentru Ucraina având în vedere necesitatea de a susține rezistența și autoapărarea acesteia în fața agresiunii rusești.